**LSST prasības pretendentam
uz smilšu spēles terapeita ISST statusa iegūšanu**

**1. solis**

Iepazīstieties ar LSST prasībām kandidātam:

A. Vismaz 50 personīgā procesa (pašpieredzes) stundas pie ISST biedra/biedriem un, ja iespējams, pirms tiek uzsāktas regulāras smilšu spēles apmācības.

B. Teorētiskās apmācības vismaz 280 stundu apjomā, to skaitā: vismaz 120 stundu apjomā semināros Doras Kalfas tradīcijās ar sertificētu ISST smilšu spēles skolotāju (ISST TM); vismaz 100 stundu apjomā K.G.Junga teorijas semināros, balstoties uz ISST rekomendācijām; vismaz 60 stundu apjomā ģimenes sistēmiskās terapijas semināros.

C. Divi rakstiski simbolu darbi 10 līdz 20 lappušu apjomā ar 1,5 atstarpi starp rindiņām. Vismaz vienā darbā jāiekļauj klīniskais smilšu spēles materiāls.

D. Vismaz 150 stundas praktiskā darba supervīzijas: no tām individuālās supervīzijas vismaz 30 stundu apjomā.

E. Rakstisks noslēguma darbs – gadījuma pētījums (case study) 30 līdz 50 lappušu apjomā ar 1,5 atstarpi starp rindiņām. Noslēguma darbs jāizlasa un jāizvērtē trim ISST TM, kuri ir ISST atzīti gadījumu pētījumu recenzenti. Pretendentu personīgais smilšu spēles terapeits, supervizors vai padomdevējs nevar būt noslēguma darba recenzenti. Katrs recenzents sniedz noslēguma darba novērtējuma ziņojumu padomdevējam.

Kad padomdevējs ir pārliecināts, ka visi trīs recenzenti ir vienisprātis, slēdziens un recenzentu ziņojumi tiek nosūtīti pretendentam. Noslēguma darba recenzenta atlīdzību nosaka, savstarpēji vienojoties recenzentam un kandidātam. Pirms iesniegt ISST noslēguma darbu recenzentiem, pretendentam ir jāizpilda visas A-D punktos minētās prasības. Recenzentiem nosūtītajam noslēguma darbam jāpievieno D pielikuma kopija.

**2. solis**

Izvēlēties padomdevēju. Pirms sākat rakstīt nepieciešamos simbolu darbus, lūdziet sertificētu ISST TM būt par padomdevēju. Lai pildītu šo lomu, ISST TM jābūt sertificētam kā skolotājam vismaz divus gadus. Viņa uzdevums būs virzīt jūs profesionālajā attīstībā sertifikāta iegūšanai.

**3. solis**

Dokumentējiet savu apmācību procesu. Varat izmantot D pielikuma veidlapu, lai sekotu līdzi savam progresam. Ņemiet vērā, ka D pielikumā vairākiem punktiem ir nepieciešami paraksti, kas apliecina pabeigto darbu. Vislabāk ir lūgt ISST TM semināru apmeklējuma apliecības, saglabājot šīs apliecības kā daļu no pierādījumiem par pabeigto darbu sertifikāta iegūšanai.

**4. solis**

Kad ir pabeigtas teorētiskās apmācības, supervīzijas un divi simbola darbi, varat sākt rakstīt savu noslēguma darbu. Varat ņemt vērā sava supervīzora padomu, kurš gadījums varētu būt piemērots. Pēc tam varat izvēlēties gadījuma konsultantu, kas palīdzēs jums uzrakstīt un iesniegt noslēguma darbu, kā arī noslēguma darba recenzentājus. Gadījuma konsultants var būt jūsu padomdevējs vai cits ISST TM.

**5. solis**

Ja recenzentāji jūsu darbu ir novērtējuši pozitīvi, aizpildiet D pielikuma pēdējo daļu.

**6. solis**

Jūsu padomdēvejs iesniegs aizpildīto D pielikuma veidlapu kopā ar komentāriem ISST sekretāram, kurš reģistrēs datumu, pārbaudīs, vai visa informācija ir ierakstīta, un pārsūtīs jūsu pieteikumu ISST sertifikācijas komitejai. Jūs tiksiet informēts par komitejas lēmumu.